TM นำเข้า “น้ำยาฆ่าเชื้อ-เครื่องพ่น” เจาะกลุ่มลูกค้ารักสุขภาพ
TM นำเข้า “น้ำยาฆ่าเชื้อ-เครื่องพ่น” เจาะกลุ่มลูกค้ารักสุขภาพ ที่สามารถฆ่าเชื้อไวรัส Covid-19 เชื้อแบคทีเรีย และเชื้อโรคทั่วไปได้อย่างมีประสิทธิภาพ โดยสามารถเข้าได้ทุกซอกทุกมุมของพื้นผิว ทั้งในบริเวณเพดาน ในช่องแอร์ และในอากาศของบริเวณที่ต้องการพ่นฆ่าเชื้อ และไม่ทำลายพื้นผิวอุปกรณ์ตกแต่งทุกชนิด
TM นำเข้า “น้ำยาฆ่าเชื้อ-เครื่องพ่น” เจาะกลุ่มลูกค้ารักสุขภาพ สามารถฆ่าเชื้อไวรัส Covid-19 เชื้อแบคทีเรีย และเชื้อโรคทั่วไปอย่างมีประสิทธิภาพ
11 พ.ย. 2564

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า การที่ภาครัฐบาลได้เปิดประเทศและมีการผ่อนคลายมาตรการหลายอย่างให้ภาคธุรกิจ ห้างร้าน และองค์กรต่าง ๆ ได้กลับมาเปิดให้บริการตามปกติ แต่ด้วยปัจจัยที่ยังมีจำนวนผู้ติดเชื้อรายวันสูงอยู่ จึงทำให้ทุกหน่วยงาน สถานบริการต่าง ๆ
รวมทั้งที่พักอาศัย และวิถีการใช้ชีวิตประจำวัน ยังคงให้ความสำคัญกับมาตรการความปลอดภัยในสถานที่สาธารณะ อาคารสำนักงาน โรงงาน และที่พักอาศัย ดังนั้น ความต้องการสินค้าฆ่าเชื้อและป้องกันเชื้อโควิด-19 จะยังคงมีอย่างต่อเนื่อง และมั่นใจว่าลูกค้าส่วนใหญ่ต้องการความมั่นใจด้านความปลอดภัยและคุ้มค่ากับเงินที่จ่ายเพื่อสุขภาพของตัวเอง เพื่อเป็นการตอบรับกระแสดังกล่าวบริษัทฯ จึงบุกตลาดสินค้าในกลุ่มฆ่าเชื้อและป้องกันการระบาดของเชื้อโควิด-19 ในสถานบริการต่าง ๆ เริ่มจากเปิดบริการพ่นฆ่าเชื้อในอาคารและที่พักอาศัย รวมทั้งนำเข้าน้ำยาฆ่าเชื้อที่มีประสิทธิภาพสูงยี่ห้อ “เน็ตไบโอเค็ม ดีเอสเอเอ็ม” (Netbiokem DSAM) และเครื่องพ่นน้ำยาฆ่าเชื้ออัตโนมัติยี่ห้อ DAF-3000
โดยบริษัทฯ เชื่อว่าจุดเด่นของสินค้าแต่ละประเภทนั้นจะทำให้กลุ่มผู้ที่รักสุขภาพให้ความสนใจเป็นพิเศษ เนื่องจากเป็นสินค้านำเข้าที่มีคุณสมบัติแตกต่างและโดดเด่นกว่าสินค้าทั่วไปในท้องตลาด โดยเฉพาะน้ำยาฆ่าเชื้อ “เน็ตไบโอเค็ม ดีเอสเอเอ็ม” ที่สามารถฆ่าเชื้อไวรัส Covid-19 เชื้อแบคทีเรีย และเชื้อโรคทั่วไปได้อย่างมีประสิทธิภาพ จึงทำให้สายการบินชั้นนำทั่วโลกเลือกใช้น้ำยาชนิดนี้บนเครื่องบิน เนื่องจากเป็นน้ำยาฆ่าเชื้อพร้อมใช้ไม่ต้องผสมน้ำแต่ไม่ทำลายพื้นผิวต่าง ๆ เช่น เฟอร์นิเจอร์ สุขภัณฑ์ รวมทั้งพลาสติก เครื่องหนังและโลหะฯลฯ
นอกจากนี้ ยังได้นำเข้าเครื่องพ่นน้ำยาฆ่าเชื้ออัตโนมัติยี่ห้อ DAF-3000 จากประเทศออสเตรเลีย สามารถพ่นน้ำยาออกมาเป็นละอองที่มีอนุภาคเล็กระดับไมครอน ทำให้เกิดประสิทธิภาพในการฆ่าเชื้อหรือทำลายสิ่งปนเปื้อนตามพื้นผิวและในอากาศได้มากที่สุด เป็นเครื่องที่สามารถใช้พ่นน้ำยาฆ่าเชื้อโรค น้ำยาดับกลิ่น ฆ่าแมลง เชื้อไวรัส เชื้อรา และสปอร์ ได้  ซึ่งมีโหมดปรับเพื่อบังคับอนุภาคน้ำยาได้หลากหลาย เช่น โหมดฆ่าเชื้อ โหมดฆ่าแมลง และโหมดรักษาหรือบำบัดด้วยกลิ่น ทั้งนี้ เครื่องสามารถคำนวณขนาดและปริมาณพื้นที่ในการพ่น และสามารถใช้ได้กับน้ำยาฆ่าเชื้อได้ทุกชนิด เครื่องรุ่นนี้เหมาะสำหรับนำมาใช้ในที่พักอาศัยส่วนตัว เนื่องจากสามารถฉีดพ่นอัตโนมัติโดยไม่ต้องใช้คนพ่นเหมือนเครื่องพ่นทั่วไป
นางสุนทรีกล่าวเพิ่มเติมว่า สำหรับผู้ที่ต้องการความสะดวกสบาย บริษัทฯ มีบริการฉีดพ่นน้ำยาฆ่าเชื้อ Covid-19 ซึ่งเป็นบริการที่เหมาะสำหรับผู้ที่ต้องการความคุ้มค่าและความมั่นใจว่าจะปลอดเชื้อทุกพื้นที่ เนื่องจากเป็นบริการที่แตกต่างจากการฉีดพ่นฆ่าเชื้อทั่วไป เพราะใช้น้ำยาฆ่าเชื้อยี่ห้อ “เน็ตไบโอเค็ม ดีเอสเอเอ็ม” (Netbiokem DSAM) นำเข้าจากประเทศออสเตรเลีย ที่มีประสิทธิภาพในการฆ่าเชื้อไวรัส Covid-19 แบคทีเรีย ไมโครแบคทีเรีย และเชื้อราที่ฆ่าได้ยาก ที่สำคัญยังใช้เครื่องฉีดพ่นยี่ห้อ DAF-3000 ที่สามารถพ่นน้ำยาออกมาเป็นควันและเป็นอณูน้ำยาขนาดเล็กมากทำให้สามารถเข้าได้ทุกซอกทุกมุมของพื้นผิว ทั้งในบริเวณเพดาน ในช่องแอร์ และในอากาศของบริเวณที่ต้องการพ่นฆ่าเชื้อ และไม่ทำลายพื้นผิวอุปกรณ์ตกแต่งทุกชนิด
สำหรับผู้ที่สนใจบริการฉีดพ่นน้ำยาฆ่าเชื้อไวรัส Covid-19 สอบถามข้อมูลการให้บริการได้ที่ TM CARE SHOP โทรศัพท์ 1360 ต่อ 8101 / 8102 เปิดให้บริการจันทร์-ศุกร์ ตั้งแต่เวลา 8.00-17.00 น. รวมทั้งติดต่อผ่านช่องทาง [email protected] : @tmcareshop และ FacebookPage https://www.facebook.com/TMCARESHOP/ หรือ www.tmcare-shop.com